«Japansk lykt» (Krohg)

«Japansk lykt» (også kjent som «Ved Christianiafjorden») fra 1886 er et kjent bilde laget av kunstneren Oda Lasson Krohg (1860–1935). 

Bildet ble malt på Lasson-famliens sted Rammebråten ved Hvitsten med en av kunstnerens yngre søstre som modell. Bildet er, ifølge kunsthistoriker Oscar Thue, «kanskje det første  gjennomført nyromantiske bildet i norsk kunst.» Den japanske lykten er et konkret utrykk for Krohgs intense opptatthet av japonismen. 

Bildet tilhører Nasjonalmuseet for kunst, arkitektur og design. Det er utført i pastell på papir, oppklebet på lerret og måler 99 x 66 cm. Bildet ble gitt i gave til Nasjonalgalleriet av Olaf Schou i 1909.

Referanser

Eksterne lenker
Japansk lykt på Nasjonalmuseets hjemmesider

Norske malerier
Malerier fra 1880-årene
Verk fra 1886
1886 i Norge
Malerier i Nasjonalmuseet for kunst, arkitektur og design